CELEX: 62012CN0363
Language: da
Date: 2012-07-30 00:00:00
Title: Sag C-363/12: Anmodning om præjudiciel afgørelse indgivet af The Equality Tribunal (Irland) den 30. juli 2012 — Z mod Government Department og Board of Management of a Community School

13.10.2012   
            
            
               DA
            
            
               Den Europæiske Unions Tidende
            
            
               C 311/5
            
         Anmodning om præjudiciel afgørelse indgivet af The Equality Tribunal (Irland) den 30. juli 2012 — Z mod Government Department og Board of Management of a Community School
   (Sag C-363/12)
   2012/C 311/06
   Processprog: engelsk
   
      Den forelæggende ret
   
   The Equality Tribunal
   
      Parter i hovedsagen
   
   
      Sagsøger: Z
   
      Sagsøgte: Government Department og Board of Management of a Community School
   
      Præjudicielle spørgsmål
   
   
               1)
            
            
               Under henvisning til følgende bestemmelser i Den Europæiske Unions primære ret:
               
                           i)
                        
                        
                           artikel 3 i traktaten om Den Europæiske Union
                        
                     
                           ii)
                        
                        
                           artikel 8 og 157 i traktaten om Den Europæiske Unions funktionsmåde og/eller
                        
                     
                           iii)
                        
                        
                           artikel 21, 23, 33 og 34 i Den Europæiske Unions charter om grundlæggende rettigheder,
                           skal direktiv 2006/54/EF (1) navnlig dets artikel 4 og 14, da fortolkes således, at der er tale om forskelsbehandling på grund af køn, når en kvinde — der har fået sit genetiske barn via en surrogataftale, og som er ansvarlig for sit genetiske barns pleje fra fødslen — nægtes orlov med løn fra arbejdspladsen svarende til barsels- og/eller adoptionsorlov?
                        
                     
         
               2)
            
            
               Såfremt det første spørgsmål besvares benægtende, er direktiv 2006/54/EF da foreneligt med de ovenstående bestemmelser i Den Europæiske Unions primære ret?
            
         
               3)
            
            
               Under henvisning til følgende bestemmelser i Den Europæiske Unions primære ret:
               
                           i)
                        
                        
                           artikel 10 i traktaten om Den Europæiske Unions funktionsmåde og/eller
                        
                     
                           ii)
                        
                        
                           artikel 21, 26 og 34 i Den Europæiske Unions charter om grundlæggende rettigheder,
                           skal direktiv 2000/78/EF (2), og navnlig dets artikel 3, stk. 1, og artikel 5, da fortolkes således, at der er tale om forskelsbehandling på grund af handicap, når en kvinde — som har et handicap, der bevirker, at hun ikke er i stand til at føde, og som har fået sit genetiske barn via en surrogataftale, og som er ansvarlig for sit genetiske barns pleje fra fødslen — nægtes orlov med løn fra arbejdspladsen svarende til barsels- og/eller adoptionsorlov?
                        
                     
         
               4)
            
            
               Såfremt det tredje spørgsmål besvares benægtende, er direktiv 2000/78/EF da foreneligt med de ovenstående bestemmelser i Den Europæiske Unions primære ret?
            
         
               5)
            
            
               Kan De Forenede Nationers Konvention om rettigheder for personer med handicap påberåbes med henblik på at fortolke og/eller anfægte gyldigheden af direktiv 2000/78/EF?
            
         
               6)
            
            
               Såfremt det femte spørgsmål besvares bekræftende, er direktiv 2000/78/EF, og navnlig dets artikel 3 og 5, da foreneligt med artikel 5, artikel 6, artikel 27, stk. 1, litra b) og artikel 28, stk. 2, litra b), i De Forenede Nationers Konvention om rettigheder for personer med handicap?
            
         
      (1)  Europa-Parlamentets og Rådets direktiv 2006/54/EF af 5.7.2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning) (EUT L 204, s. 23).
   
      (2)  Rådets direktiv 2000/78/EF af 27.11.2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16).